nang sa haring maunaua yaong cay don juang uica, pinatauad alipala yaong dalauang cuhila. nagsamang nuling mahusay doon sa palacio real, ang hari nag uica naman sa tatlong anac na hirang. cayong tatlo', halinhinan sa ibong co', magbabantay, ang magpaualang sino man macacapalit ang buhay. sa cahabaan nang arao nang canilang pagbabantay, di mauala sa gunam gunam cay don pedrong cainguitan. ang guinaua nilang lalang ang dalaua', magsasabay, saca hahalili naman ang principeng si don juan. ay nang isang gabi baga ang ora', las doce na, guinising na nang dalaua ang bunsong capatid nila. si don juan ang nagbantay niyaong gabing calaliman, nang magmamadaling arao siya', agad nagulaylay. ang cay don pedrong nilalang linapitang dahan dahan, yaong jaula at binucsan ang ibon ay pinaualan. at saca nga umalis na na nag ualang quibo siya, ay niyong mag uumaga si don jua', naguising na. ano', nang caniyang maquita na ang ibon ay uala na, sinidlan nang tacot siya sa mahal na haring ama.